Diari Oficial de la Generalitat Valenciana


Sumari del DOGV 9288, del 01-03-2022 (2022/1590)

Extracte de la Resolució de 23 de febrer de 2022, de la rectora de la Universitat d'Alacant, per la qual es convoca el sorteig «Acosta't a Bernácer» a Benidorm, de la Càtedra Germán Bernácer de la Universitat d'Alacant.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9288

Data del DOGV
:   01-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1590


Data del document
:   23-02-2022

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 23 de febrer de 2022, de la rectora de la Universitat d'Alacant, per la qual es convoca el sorteig «Acosta't a Bernácer» a Benidorm, de la Càtedra Germán Bernácer de la Universitat d'Alacant. [2022/1590]  
BDNS (identif.): 612030.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/612030)  
  
Primer. Beneficiàries  
Podrà participar en aquesta convocatòria qualsevol persona física major d'edat amb DNI vigent en el moment de participació en el sorteig.  
  
  
Segon. Objecte  
Aquesta convocatòria té per objecte organitzar un sorteig, denominat «Acosta't a Bernàcer» a Benidorm, per a animar a visitar l'exposició «Germán Bernácer, l'economista-humanista alacantí més universal» i impulsar millor el coneixement d'aquest il·lustre economista i físic alacantí.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 24 de febrer de 2022, en la següent url:  
https://www.boua.ua.es/acuerdos/descargaracuerdo/22869  
  
Quarta. Quantia  
La dotació econòmica màxima per a aquesta convocatòria és de 185 €.  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 23 de març de 2022, i la finalització del mateix serà el 8 d'abril de 2022, tots dos inclusivament.  
  
Sisé. Altres dades  
La participació en el sorteig requereix que la persona participant realitze les accions següents en l'ordre establit:  
a) En primer lloc, visitar l'exposició «Germán Bernácer, l'economista-humanista alacantí més universal» durant la seva exhibició a Benidorm i triar un dels panells que forma part de l'exposició.  
b) En segon lloc, fer-se una foto davant el panell seleccionat i deixar visible el número i el títol del panell. En la foto podran eixir tantes persones com desitge el participant, i caldrà deixar la cara sempre visible per a poder reconèixer-les.  
c) En tercer lloc, compartir la foto a través, almenys, d'una d'aquestes xarxes socials: Instagram, Facebook, Twitter, YouTube o Pinterest.  
d) En quart lloc, fer una captura en la qual es demostre que la foto s'ha compartit.  
e) En cinqué lloc, enviar un correu electrònic a zhzvllukladtwfjqrmcex@ox.fi, indicar en l'assumpte del missatge «Acosta't a Bernácer» a Benidorm, detallar en el cos del missatge nom, cognoms i DNI i adjuntar-hi tant la foto com la captura que confirme que s'ha compartit per alguna/es de la/les xarxa/es social/s indicada/es.  
  
El premi es materialitzarà en forma d'un exemplar del llibre Germán Bernácer. Acercamiento biográfico i una dotació econòmica de 185 € per a poder gaudir d'una nit d'allotjament per a dues persones en un hotel de la zona de la serra d'Aitana abans de novembre de 2022.  
  
  
Alacant, 23 de febrer de 2022.- La secretària general, (p. d. de signatura, R 22.12.2020): Esther Algarra Prats.